**Sergio Mattarella** (Palermo, 23. srpnja 1941.) talijanski je političar, profesor i sudac. Za predsjednika Talijanske Republike izabran je 31. siječnja 2015.

Životopis
---------

### Obitelj

Sergio Mattarella je sin Bernarda Mattarelle, talijanskoga demokršćanskog političara i višekratnog ministra pedesetih i šezdesetih godina, te brat Piersantija Mattarelle, predsjednika Oblasti Sicilije, koga je mafijaška *Cosa nostra* ubila 1980. u Palermu.

### Nastavna aktivnost

Diplomiravši pravo, izabran je za profesora parlamentarnog prava na Sveučilištu u Palermu.

### Političko djelovanje

U mladosti je bio aktivist Studentskog pokreta Katoličke akcije, te je bio njegov voditelj u Laciju 1961. – 1964. a zatim Talijanske katoličke sveučilišne federacije (FUCI).

Na listi Kršćanske demokracije izabran je u Zastupnički dom talijanskog Parlamenta 1983. te je u njemu ostao neprekidno do 2008. Novi politički tajnik te stranke Ciriaco De Mita zadužio ga je da očisti stranku na Siciliji od mafijaša, u koje su se ubrajali i gradonačelnici Palerma Vito Ciancimino, odnosno Salvo Lima.

Bio je ministar obrazovanja u sedmoj Andreottijevoj vladi 1989. ali je podnio ostavku s drugim ministrima iz demokršćanske ljevice, prosvjedujući protiv zakona koji dopustio Berlusconiju da zadrži u vlasništvu tri televizijske mreže (u zemljama članica Europske zajednice pojedinac je smio posjedovati najviše 50 posto jedne televizijske mreže).

Dotajnik Kršćanske demokracije bio je 1990. – 1992. kada je imenovan glavnim urednikom stranačkog lista ‘’Il Popolo’’.

Predložio je izborni zakon, prihvaćen 1994. kojim su tri četvrtine mandata stjecane u uninominalnim izbornim jedinicama, a četvrtina na stranačkim listama. Taj je zakon Giovanni Sartori nazvao *Mattarellum*. Tada se taj zakon smatrao vododijelnicom između talijanske „Prve Republike" i „Druge Republike". Po njemu su održani izbori 1994. 1996. i 2001.

U raspadu Kršćanske demokracije uslijed antikorupcijske istrage *Čiste ruke* bio je među osnivačima Talijanske pučke stranke (PPI), te se zauzimao da ta stranka zajedno s postkomunističkom Demokratskom strankom ljevice (PDS) stupi u koaliciju *Maslina* pod Prodijevim vodstvom. Držao je više resora u vladama *Masline* do 2001. Bio je ministar obrane za intervencije na Kosovu, te je ukinuo obvezatni vojni rok.

### Sudbeno djelovanje

Zastupnički dom ga je 2009. imenovao članom Predsjedničkog vijeća upravnog sudstva. Dvije godine kasnije na zajedničkoj sjednici Parlamenta imenovan je članom Ustavnog suda.

Izvori
------

1. ↑  Mattarella eletto al Quirinale con 665 voti: è lui il nuovo presidente della Repubblica, pristupljeno 31. siječnja 2015.
2. ↑  *Movi100 - Cent'anni di Movimento Studenti di Azione Cattolica*, pristupljeno 31. siječnja 2015.
3. 1 2 3 4 5  Sebastiano Messina, "Sergio Mattarella, dalla morte del padre al no sulla Mammì, una carriera con la schiena dritta", *la Repubblica*, 29. siječnja 2015. pristupljeno 1. veljače 2015.
4. ↑  "Sergio Mattarella - Ministro della Difesa", *la Repubblica*, 29. siječnja 2015. pristupljeno 1. veljače 2015.

| * p
* r
* u
Šefovi država članica Evropske unije |
| --- |
| 
* Austrija Van der Bellen
* Belgija Philippe
* Bugarska Radev
* Kipar Anastasidis
* Češka Zeman
* Danska Margrethe II
* Estonija Karis
* Finska Niinistö
* Francuska Macron
* Grčka Sakelaropulu
* Hrvatska Milanović
* Irska Higgins
* Italija Mattarella
* Latvija Levits
* Litvanija Nausėda
* Luksemburg Henri
* Mađarska Novák
* Malta Vella
* Nizozemska Willem-Alexander
* Njemačka Steinmeier
* Poljska Duda
* Portugal Rebelo de Sousa
* Rumunija Iohannis
* Slovačka Čaputová
* Slovenija Pahor
* Španija Felipe VI
* Švedska Carl XVI Gustaf

 |